**Ανακοίνωση Νο 2 της Ο.Ε.**

**Υγειονομικό Πρωτόκολλο**

Προς όλους τους συμμετέχοντες στη φετινή διοργάνωση του Ράλι Ιονίου. Φέτος, είναι μια ξεχωριστή χρονιά με πολλά διαδικαστικά αλλά και υπαρκτά προβλήματα, τα οποία πρέπει με τη συνεργασία σας να αντιμετωπίσουμε, προκειμένου να φέρουμε εις πέρας μια καλή διοργάνωση άλλα και να μην έχουμε κρούσματα τα οποία θα επηρεάσουν τον αγώνα αλλά και το άθλημα.

Καταρχήν, υπενθυμίζουμε ότι βάσει των πρωτοκόλλων θα πρέπει να γίνει ένα τεστ πριν τον αγώνα, με εξαίρεση εκείνους οι οποίοι είναι εμβολιασμένοι ή έχουν νοσήσει.

Για διευκόλυνση των πληρωμάτων, ο Όμιλος κανονίζει να διοργανώσει μία ομαδική εξέταση με rapid test για όποιους πρέπει να το κάνουν.

Προς τούτο είναι σημαντικό μαζί με τη δήλωση συμμετοχής ή την πρόθεση συμμετοχής να μας αποστείλετε και τα άτομα τα οποία θα υποβληθούν σε rapid test ανά σκάφος για να οργανώσουμε την εξέταση.

Επίσης, υπενθυμίζουμε ότι τα πληρώματα πρέπει να τηρήσουν ακριβώς τα πρωτόκολλα και να αποφύγουν συναθροίσεις, ειδικά σε κλειστούς χώρους. Σύσταση δική μας είναι ότι και πριν τον αγώνα καλό είναι να αποφεύγουν χώρους ή συνθήκες που μπορεί να δημιουργήσουν συνθήκες μετάδοσης.

Φέτος, προτεραιότητά μας είναι να διεξαχθεί ο αγώνας με ασφάλεια και οι συνήθεις εκδηλώσεις (δεξιώσεις/απονομές) που χαρακτήριζαν το Ράλι Ιονίου θα γίνουν όταν οι συνθήκες το επιτρέψουν.

Η Ο.Ε.